คาซาเบียน เตรียมเปิดคอนเสิร์ต ฉลองความสำเร็จจิ้งจอกสยาม
สำนักข่าวต่างประเทศ รายงานวันที่ 29 เม.ย. ว่า คาซาเบียน วงดนตรีอินดี้ร็อกสัญชาติอังกฤษ ซึ่งเป็นแฟนพันธุ์แท้ของทีม จิ้งจอกสยาม เลสเตอร์ ซิตี้ เตรียมเปิดคอนเสิร์ต เพื่อฉลองความสำเร็จอันน่าทึ่งของจิ้งจอกสยามในฤดูกาลนี้ ที่สนามคิง เพาเวอร์ สเตเดียม ในวันที่ 28 พ.ค. นี้,สำหรับ เลสเตอร์ ซิตี้ ตอนต้นฤดูกาลถูกคาดหมายว่าจะต้องเป็นทีมที่ต้องดิ้นรนหนีตกชั้น แต่พวกเขากลับหักปากกาเซียนทุกสำนัก ทำผลงานได้อย่างร้อนแรง นำเป็นจ่าฝูงอยู่ในตอนนี้ โดยมีแต้มเหนือทีมรองจ่าฝูงอย่าง ทอตแนม ฮอตสเปอร์ อยู่ถึง 7 คะแนน และเหลือการแข่งขันอีกเพียง 3 นัด,ซึ่งล่าสุด หนึ่งในยอดวงร็อกของอังกฤษอย่าง คาซาเบียน ซึ่งเป็นแฟนบอลของทีมเลสเตอร์ ซิตี้ และมีเพลงฮิตอย่าง Fire, Club Foot, รวมทั้ง Underdog ประกาศอย่างเป็นทางการ เตรียมเปิดคอนเสิร์ตที่สนามคิง เพาเวอร์ สเตเดียม ในวันที่ 28 พฤษภาคมนี้ เพื่อฉลองผลงานอันน่าทึ่งของทีมรัก โดยจะมีการเปิดขายตั๋วในวันที่ 30 เมษายนนี้ ซึ่งถือเป็นครั้งแรกที่ คาซาเบียน เล่นคอนเสิร์ตที่สนามแห่งนี้อีกด้วย
คาซาเบียน วงดนตรีอินดี้ร็อกสัญชาติอังกฤษ แฟนพันธุ์แท้ทีมเลสเตอร์ ซิตี้ เตรียมเปิดคอนเสิร์ตที่สนามคิง เพาเวอร์ สเตเดียม เพื่อฉลองความสำเร็จของจิ้งจอกสยาม 28 พ.ค.นี้
คาซาเบียน,เปิดคอนเสิร์ต,จิ้งจอกสยาม,เลสเตอร์ ซิตี้,พรีเมียร์ลีก,ข่าวกีฬา,ข่าว,ไทยรัฐออนไลน์